Základná škola s materskou školou, SNP 446/178, Hraň

**PREVÁDZKOVÉ PORIADKY ŠPECIALIZOVANÝCH MIESTNOSTÍ**

Prevádzkový poriadok

školskej cvičnej kuchynky.

Školskú cvičnú kuchynku môžu žiaci využívať po dobu záujmovej činnosti a pracovného vyučovania.

1. Po dobu využívania cvičnej kuchynky vykonáva trvalý dozor vyučujúci, od pracovnej skupiny sa nemôže vzdialiť, pokiaľ nezaistí dozor iným učiteľom.

2. Do cvičnej kuchynky žiaci prichádzajú pod dozorom vyučujúcej.

3. Pri práci používajú pracovný odev /zásterku/, dievčatá majú zopnuté vlasy, žiaci sú v prezuvkách.

4. Žiaci dbajú na hygienu rúk, používaného riadu a potravín.

5. Pracujú sústredene podľa pokynov vyučujúceho, svojvoľne nepúšťajú cvičnú kuchynku.

6. Na pracovisku udržujú žiaci poriadok a čistotu, sú sústredení a dodržiavajú

pravidlá bezpečnosti pri práci, najmä pri práci s ostrými predmetmi ako aj pri manipulácii s horúcimi potravinami.

7. Šetria energiou /voda, elektrina/ a spoločným majetkom.

8. Neplytvajú potravinami.

9. Na ochutnávanie používajú osobitný príbor.

10. Všetci dodržiavajú pravidlá jednoduchého prestierania a stolovania.

11. Určená služba vynáša odpadky, kuchynka sa poupratuje, žiaci odchádzajú spoločne s vyučujúcou.

12. S elektrickým spínačom, ako aj s plynovým sporákom manipuluje iba vyučujúca.

13. Žiakom je zakázané manipulovať so zápalkami, s plynovým sporákom, otáčať gombíkmi a zapaľovať plyn.

Platný od 1. 9. 2015 Mgr. Adriana Naďová

riaditeľka školy

Prevádzkový poriadok

pre výdajnú školskú jedáleň

1. Do výdajnej školskej jedálne prichádzajú žiaci pokojne, disciplinovane a usporiadane.

2.Žiaci, ktorí prichádzajú do jedálne, si umývajú ruky mydlom. Čakajú v rade, nepredbiehajú sa a zachovávajú ticho. Rešpektujú dozor konajúcich učiteľov.

3. Pri vydávacom okienku si žiak berie tanier. Pomaly vychádza na určené voľné miesta, ihneď si sadne a obeduje. Na stoličke sa nehojdá, nerozpráva.

4. Po naobedovaní sa vstane, zasunie stoličku a odnáša podnos s použitým tanierom a príborom k prijímaciemu okienku.

5. Z výdajnej školskej jedálne odchádza východom a nezdržuje sa v jedálni.

6. Žiaci, ktorí nebudú dodržiavať tento školský poriadok v jedálni alebo v

včas nezaplatia stravné, budú zo stravovania vylúčení.

7. Pedagogický dozor v VŠJ vykonávajú učitelia. Dbajú na dodržiavanie tohto poriadku všetkými stravníkmi.

8. Pedagogický dozor vo VŠJ zabezpečuje kontrolu dodržiavania hygienických predpisov týkajúcich sa školského stravovania, najmä so zameraním na osobnú hygienu detí a žiakov.

Zvýšenú kontrolu uskutočňuje v čase od 15.11. do 15.4. ako opatrenie proti predchádzaniu epidémie chrípky.

Platný od 1. 9. 2015 Mgr. Adriana Naďová

riaditeľka školy

**Prevádzkový poriadok triedy s počítačovou technikou**

1. Žiaci prichádzajú do učebne disciplinovane, vstup je dovolený v obuvi predpísanej školským poriadkom.

2. V učebni žiaci sedia na svojich miestach, bez dovolenia učiteľa nemenia zasadací poriadok.

3. Počítačovú techniku využívajú na hodinách len pod vedením vyučujúceho.

4. Žiaci sa zdržiavajú len v priestore vyhradenom pre triedu.

5. Každý žiak je povinný šetrne zaobchádzať so zariadením učebne, zachovávať poriadok v učebni a správať sa ticho, po skončení vyučovací hodiny učiteľ skontroluje poriadok v učebni a zabezpečí vypnutie všetkých počítačov.

6. Žiakom sa zakazuje:

a/ manipulovať s didaktickou technikou bez dovolenia vyučujúceho

b/ jesť, piť v priestore počítačov

d/ inštalovať programy prinesené alebo stiahnuté z internetu

7. Zapnutie a vypnutie počítača žiakom sa robí podľa pokynov učiteľa.

8. Úmyselné poškodenie alebo ničenie techniky hradia rodičia v plnej výške. Prípadné nedostatky treba ihneď hlásiť vyučujúcemu. Vyučujúci následne hlási poškodenie vedeniu školy.

9. Učebňu žiaci opúšťajú organizovane pod vedením vyučujúceho.

10. Učiteľ je povinný učebňu po každej vyučovacej hodine uzamknúť. Po poslednej hodine dňa zatvoriť všetky okná.

11. Za učebňu a je zodpovedný vyučujúci.

Mgr. Adriana Naďová

riad.školy